เงินบาทเปิดตลาด 31.73/75
ธนาคารซีไอเอ็มบี ไทย  รายงาน เงินบาทเปิดตลาดที่ระดับ 31.73/75 ปรับตัวอ่อนค่าตามภูมิภาค-เงินยูโร
12 ก.ค. 2555

ธนาคารซีไอเอ็มบี ไทย  รายงาน เงินบาทเปิดตลาดที่ระดับ 31.73/75 ปรับตัวอ่อนค่าตามภูมิภาค-เงินยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้าวันนี้ที่ระดับ 31.73/75 บาท/ดอลลาร์ อ่อนค่าจากเย็นวานนี้ที่ระดับ 31.70/72 บาท/ดอลลาร์ เคลื่อนตัวแคบๆ ในกรอบแนวรับแนวต้าน เป็นการเคลื่อนไหวตามค่าเงินยูโรเพราะตลาดยังรอดูการประกาศตัวเลขจีดีพีของจีนในวันพรุ่งนี้
ส่วนความเคลื่อนไหวของค่าเงินสกุลหลักต่างประเทศช่วงเช้าวันนี้ เงินเยนอยู่ที่ระดับ 79.62/66 เยน/ดอลลาร์ ปรับตัวอ่อนค่าจากระดับ 79.22 เยน/ดอลลาร์ ส่วนเงินยูโรอยู่ที่ระดับ1.2225/2226 ดอลลาร์/ยูโร ปรับตัวอ่อนค่าจากระดับ1.2272/2280 ดอลลาร์/ยูโร
นักบริหารเงิน คาดว่า แนวโน้มเงินบาทยังคงเคลื่อนไหวอยู่ในกรอบแคบๆ แนวรับ 31.70 บาท/ดอลลาร์ แนวต้าน 31.85 บาท/ดอลลาร์ ให้จับตาดูข้อมูลเศรษฐกิจจีนในวันพรุ่งนี้ ซึ่งคาดว่าไม่น่าจะมีผลออกมาในเชิงบวกต่อตลาดเท่าไหร่
"สำหรับวันนี้คาดว่าเงินบาทคงไม่หลุด 31.70 บาท/ดอลลาร์" นักบริหารเงิน กล่าว
วันนี้กระทรวงแรงงานสหรัฐจะเปิดเผยราคานำเข้าและส่งออกในเดือน มิ.ย., กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์ และกระทรวงการคลังสหรัฐเปิดเผยงบประมาณของรัฐบาลกลางในเดือน มิ.ย.